إزاي أقدر أقول لأ لما يستدعي الأمر؟ خصوصاً مع صحباتي..مش عاوزة أروح معاهم مطعم مثلا أو أشترك معاهم في هدية لصاحبتنا من كل واحدة 100 جنيه أو مش عايزة واحدة تيجي عندي لإنها بتضيعلي وقتي وبتيجي كتير أوي وبتخلّص أكلنا وبتبات كمان :D إزاي أرفض ؟ مابقدرش أرفض وللأسف بضطر اهرب من الأمور دي بالكدب !
أنا بجاوب عن الاستشارات في صفحة الاستشارات، بس اختصاراً: اعرفي ايه إحساسك لما تقولي لأ، وايه الأفكار اللي هتيجي في دماغك لما تقولي لأ. هنا هنشتغل على ده. ______ الجزء التاني، شوفي حدودك واحميها، ودي للأسف بتتأسس مع بداية العلاقة، مش من حق صديقتي مهما كان درجة قربها مني إنها تخرج من الأوضة اللي أنا مستضيفاها فيها للصالة فضلاً عن المطبخ بدون إذني الحر، غير كدة يبقى أنا فرطت في حدودي وأهنت حرمة البيت. الجزء الأخير: إننا نفتكر قيمة نفسنا وإننا مش مضطرين نخضع لأحكام الناس، وفي نفس الوقت منفقدش اللباقة. أنا هكون سعيدة إني أكون معاكي بس أنا مشغولة. وهكذا.